Heckler & Koch

A Heckler & Koch GmbH (H&K) egy német fegyvergyártó cég, mely olyan lőfegyverek előállításával vált ismertté, mint az MP5 géppisztoly, a G3 és a modernebb G36 rohampuskák, az MP7 önvédelmi fegyver, az USP típusú pisztolyok és a nagy pontosságú PSG1 mesterlövészpuska. A Heckler & Koch számos újítást vezetett be a fegyvergyártásban, többek között a polimerek és a sokszögletű huzagolás használatát. A polimerek kézifegyverekben történő első alkalmazását sokan az osztrák Glock cégnek tulajdonítják, de valójában a Heckler & Koch alkalmazta először 1970-ben, amikor a VP70 típusú pisztolya gyártósorra került. Hasonlóképpen a Heckler & Koch fejlesztette ki a sokszögletű huzagolást, mely nagyobb pontosságot, nagyobb csőtorkolati sebességet és a puskacső hosszabb élettartamát eredményezte. Azonban nem minden technológiailag ambiciózus tervük eredményezett sikeres termékeket (például a fejlett, de mára elfeledett G11 rohampuska). A cég szinte mindenféle fegyvert gyárt, a pisztolyoktól kezdve a kézigránátokon keresztül a géppuskákig. Történelem A H&K-t Edmund Heckler, Theodor Koch és Alex Seidel alapította 1949-ben a Mauser maradványaiból. A vállalatot 1950-ben regisztrálták. Kezdetben varrógépalkatrészeket és más mechanikus szerkezeteket gyártottak, de ez 1956-ban megváltozott, amikor a cég megépített egy puskát a Bundeswehr (Német Szövetségi Haderő) számára. 1991-ben, a G41 és G11 puskák fejlesztésének leállítása után a H&K-t megvette a British Aerospace Royal Ordnance részlege. Főként az SA-80 puska módosításán dolgoztak a Brit Hadsereg számára, valamint a G36 rohampuska fejlesztésén, ami jelenleg a Bundeswehr és számos más katonai és rendőri erő legfőbb szolgálati fegyvere. 2002-ben a H&K-t megvette egy német cég, a H&K Beteiligungs-GmbH, amit erre a célra hoztak létre. A vállalat Oberndorfban, Baden-Württemberg tartományban található, de vannak leányvállalatai az Egyesült Királyságban, Franciaországban és az Egyesült Államokban is. A Heckler & Koch a termékeiben a pontosságot, a megbízhatóságot és az ergonómiát helyezi előtérbe. A Heckler & Koch látja el lőfegyverekkel a világ elit katonai és félkatonai egységeit, például a SAS-t, az amerikai SEAL kommandót, a Delta Force-t, az FBI HRT-t, a német KSK-t és GSG 9-et és számtalan egyéb terrorelhárító és túszmentő csapatokat. A H&K szerződést kötött az Amerikai Egyesült Államok Hadseregével az M16/M203 gránátvető kombinációt leváltó OICW (Objective Individual Combat Weapon - Célorientált Egyéni Harci Fegyver) kinetikus energia-alrendszerének gyártására. Az OICW mind az 5,56 mm-es töltények és a 25 mm-es gránátok kilövésére is képes lesz.[mikor?] A Brit Hadsereg is a H&K-t szerződtette az SA80-as arzenáljuk felújítására, többek között azért, mert a fegyver elkészítésére kiírt tendert is a H&K nyerte, akkor még a BAE Systems részeként. A H&K továbbfejlesztette az Egyesült Államok által fejlesztett M4 puskát HK416 néven, habár egyelőre az USA nem alkalmazza a fegyvert. Tömegkultúra A H&K fegyverei, mint minőségi és elterjedt fegyvertípusok számtalan akciófilmben és krimiben tűnnek fel, közülük is főleg az MP5 sorozatú gépfegyverek, de számos pisztolytípus is. A Drágán add az életed!-ben például a főgonosz német bűnözőnek, Hans Grubernek egy H&K P7M13 típusú pisztolya van. Heckler & Koch termékek Pisztolyok MK23 P7 P9S UCP USP USP Compact P2000 P30 HK45 P8 VP70 HK4 Géppisztolyok MP5 MP7 UMP Automata puskák G3 G36 HK32 HK53 HK416 HK417 XM8 Sportfegyverek HK270 HK300 HK630 HK770 HK940 HKSL6 HKSL7 SLB-200 HK41 HK43 HK91 HK93 HK94 HKSR9 HKSL8 USC MR223 (EU)/ MR556 (USA) [HK 416 civil] .223 Rem./5.56 NATO MR308 (EU)/ MR762 (USA) [HK 417 civil] .308 Win./7.62 NATO HK243 (csak EU) [G36 civil] .223 Rem. HK416-22 [HK416 civil kispuska] .22LR (Umarex gyártja, szabadalom birtokában.) HKG36-22 [HK G36 civil kispuska] .22LR (Umarex gyártja, szabadalom birtokában.) HK SP5 [HK MP5 civil] 9mm Luger HK MP5-22 [HK MP5 civil kispuska] .22LR (Umarex gyártja, szabadalom birtokában.) G28z [HK G36 civil] .308 Win. Mesterlövészpuskák MSG-90 PSG-1 Géppuskák HK21E MG4 HK 121 / MG5 Gránátvetők HK69 HK79 AG36 GMG Egyéb fegyverek G11 G41 P11 WSG2000 G28 [támogató lövészpuska, "DMR", azaz Designated Marksman Rifle angolul.] .308 Win. Külső hivatkozások Heckler & Koch - a Heckler & Koch GmbH hivatalos oldala HK Pro - rajongói oldal Jegyzetek